pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19”
วันศุกร์ที่ 24 เมษายน 2563
รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19”
รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19”เพื่อกระตุ้นเศรษฐกิจภาคการเกษตร เพิ่มช่องทางช่วยเกษตรกรสร้างรายได้
รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19”เพื่อกระตุ้นเศรษฐกิจภาคการเกษตร เพิ่มช่องทางช่วยเกษตรกรสร้างรายได้
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมโครงการ “ตลาด อ.ต.ก.ร่วมใจ
ส่งเสริมบริโภคผลไม้ไทย ต้านภัยโควิค -19” ณ ตลาด อ.ต.ก. (โซนตลาดเกษตรกร) ว่า จากวิกฤตการแพร่ระบาดของเชื้อไวรัสโควิด – 19 ที่กําลังกลายเป็นปัญหาสําคัญของโลกและของประเทศไทยนั้น ส่งผลกระทบต่อทุกภาคส่วน รวมทั้งภาคการเกษตร ส่งผลกระทบต่อเกษตรกรไทยผู้ปลูกผลไม้ทั่วทุกภูมิภาค ซึ่งผลไม้บางชนิดที่ไม่สามารถส่งออกต่างประเทศได้ จะมีผลผลิตออกสู่ตลาดในช่วงเดือนมีนาคม-พฤษภาคม 2563 เป็นจํานวนมาก อาทิ มะม่วง ขนุน และผลไม้ไทยที่ได้รับความนิยมในต่างประเทศ อาทิ ทุเรียน มังคุด เงาะ จะมีผลกระทบต่อราคา และการส่งออก
ทาง กระทรวงเกษตรและสหกรณ์ โดย องค์การตลาดเพื่อเกษตรกร หรือ อ.ต.ก. จึงเร่งส่งเสริมภาคการเกษตรของไทยเพื่อพลิกฟื้นกระตุ้นเศรษฐกิจ ปฏิรูปทั้งระบบการผลิต การแปรรูป การจําหน่าย เน้นคุณภาพ และราคาที่จําหน่าย
ทั้งนี้ จึงได้มีการจัดโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19” เป็นการพัฒนาและแก้ไขปัญหาผลไม้เศรษฐกิจหลัก เพื่อประชาสัมพันธ์ รณรงค์ ส่งเสริมการบริโภคผลไม้ไทย เพิ่มช่องทางการตลาด แก้ไขปัญหาราคาผลผลิตล้นตลาด สร้างรายได้ให้เกษตรกร และเป็นการกระจายผลผลิตจากแหล่งปลูกสู่ผู้บริโภคโดยตรง ภายในงานจําหน่ายสินค้าเกษตรคุณภาพ สินค้าแปรรูป เช่น ลิ้นจี่พันธุ์ฮงฮวย จากตําบลแม่สุก จังหวัดพะเยา ทุเรียน มังคุด เงาะ จากภาคตะวันออก มะม่วงสายพันธุ์งามเมืองย่า จากจังหวัดอุทัยธานี น้ําหมากเม่า จังหวัดสกลนคร ฯลฯ
จัดขึ้นระหว่างวันที่ 23 เมษายน - 17 พฤษภาคม 2563 ตลาด อ.ต.ก.
นายศุภฤกษ์ เอี่ยมลออ รักษาการแทนในตําแหน่งผู้อํานวยการ อ.ต.ก. กล่าวเพิ่มเติมว่า เพื่อเป็นการลดความเสี่ยงและป้องกันการแพร่ระบาดของเชื้อไวรัสโควิด – 19 เป็นไปตามนโยบายของรัฐบาล และเพื่อความปลอดภัย ความสะดวกสบายแก่ผู้บริโภค ทาง อ.ต.ก. ได้เพิ่มช่องทางการจําหน่ายออนไลน์ และจะมอบส่วนลดในการซื้อสินค้ากิโลกรัมละ 5 บาท สําหรับซื้อสินค้าผ่าน www.ortorkor.com, facebook (อตก เดลิเวอรี่ - www.ortorkor.com) และ Line @ortorkordelivery โดย อ.ต.ก. จะนําส่วนลดดังกล่าวมาใช้เป็นส่วนลดราคาค่าขนส่งสินค้าที่คิดตามระยะทางการ สอบรายละเอียดเพิ่มเติมได้ที่ 092 289 2895 และ
089 079 9545
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ตรวจเยี่ยมจิตอาสาที่ปฏิบัติงานอำนวยความสะดวกแก่ประชาชนที่เดินทางมาถวายสักการะพระบรมศพฯ
วันพฤหัสบดีที่ 31 สิงหาคม 2560
รองปลัดกระทรวงดิจิทัลฯ ตรวจเยี่ยมจิตอาสาที่ปฏิบัติงานอํานวยความสะดวกแก่ประชาชนที่เดินทางมาถวายสักการะพระบรมศพฯ
รองปลัดกระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ตรวจเยี่ยมการปฏิบัติงานของข้าราชการ พนักงานราชการ และเจ้าหน้าที่หน่วยงานในสังกัดกระทรวงดิจิทัลฯ ที่ร่วมปฏิบัติงานจิตอาสาตามจุดต่างๆ อาทิ จุดแจกจ่ายน้ําดื่ม และร่ม บริเวณประตูทางเข้าด้านโรงแรมรัตนโกสินทร์ จุดประกอบอาหารของครัวต่างๆ และจุดทําขนม ในบริเวณโรงทานเพื่ออํานวยความสะดวกให้กับประชาชนที่เดินทางมาถวายสักการะพระบรมศพ และสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช โดยกระทรวงดิจิทัลฯ ร่วมกิจกรรมจิตอาสาครังนี้ ระหว่างวันที่ 22 – 31 สิงหาคม 2560 เมื่อวันที่ 29 สิงหาคม 2560 รวมเป็นจํานวน 10 วัน ณ มณฑลพิธีท้องสนามหลวง ถนนราชดําเนิน กรุงเทพฯ
**********************
รัฐบาลไทย-ข่าวทำเนียบรัฐบาล-กสร. รับรางวัลป้องกันค้ามนุษย์
วันพฤหัสบดีที่ 7 มิถุนายน 2561
กสร. รับรางวัลป้องกันค้ามนุษย์
นายสมบูรณ์ ตรัยศิลานันท์ ผู้ตรวจราชการกรมสวัสดิการและคุ้มครองแรงงาน รับรางวัล "ผู้ปฏิบัติงานดีเด่นด้านการป้องกันและปราบปรามการค้ามนุษย์"
เมื่อวันที่ 6 มิ.ย. 2561 นายสมบูรณ์ ตรัยศิลานันท์ ผู้ตรวจราชการกรมสวัสดิการและคุ้มครองแรงงาน รับรางวัล "ผู้ปฏิบัติงานดีเด่นด้านการป้องกันและปราบปรามการค้ามนุษย์" จากพลเอก ประยุทธ์ จันทร์โอชา นายกรัฐมนตรี ในงานวันต่อต้านการค้ามนุษย์ ประจําปี 2561 ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-กระทรวงดิจิทัลฯ ส่งจิตอาสาร่วมแจกจ่ายอาหาร-น้ำดื่มแก่ประชาชน ถวายเป็นพระราชกุศล
วันจันทร์ที่ 28 สิงหาคม 2560
กระทรวงดิจิทัลฯ ส่งจิตอาสาร่วมแจกจ่ายอาหาร-น้ําดื่มแก่ประชาชน ถวายเป็นพระราชกุศล
กระทรวงดิจิทัลฯ
นางคนึงนิจ คชศิลา ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ร่วมให้กําลังใจ ข้าราชการ และพนักงานในสังกัดกระทรวงดิจิทัลฯ ที่ทําหน้าที่จิตอาสาร่วมกันแจกจ่ายอาหาร-น้ําดื่ม และอํานวยความสะดวกให้กับประชาชนที่เดินทางมาถวายสักการะพระบรมศพ และลงนามเพื่อแสดงความอาลัยและสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ณ บริเวณท้องสนามหลวง โดยการจัดกิจกรรมเพื่อถวายเป็นพระราชกุศลในครั้งนี้ กระทรวงดิจิทัลฯ ได้แจกจ่ายอาหารและน้ําดื่มให้กับประชาชนบริเวณจุดประตูทางเข้า ด้านโรงแรมรัตนโกสินทร์ ระหว่างวันที่ 22 – 31 สิงหาคม 2560 ทั้งนี้ ปัจจุบันยังคงมีหน่วยงานภาครัฐ มูลนิธิต่างๆ รวมถึงบริษัทห้างร้านของภาคเอกชน ร่วมตั้งเต็นท์เพื่อประกอบอาหารแจกจ่ายให้กับประชาชนที่เดินทางมาถวายสักการะพระบรมศพฯอย่างไม่ขาดสาย เมื่อวันที่ 24 สิงหาคม 2560 ณ มณฑลพิธีท้องสนามหลวง ถนนราชดําเนิน กรุงเทพฯ
************************
รัฐบาลไทย-ข่าวทำเนียบรัฐบาล-กระทรวงเกษตรฯ ของบรัฐบาล 1.8 พันล้าน เดินหน้าโครงการรักษาเสถียรภาพราคากุ้ง 63
วันพุธที่ 15 เมษายน 2563
กระทรวงเกษตรฯ ของบรัฐบาล 1.8 พันล้าน เดินหน้าโครงการรักษาเสถียรภาพราคากุ้ง 63
เกษตรกรผู้เลี้ยงกุ้ง ได้เฮ!! กระทรวงเกษตรฯ เดินหน้าของบรัฐบาล กว่า 1.8 พันล้าน อนุมัติโครงการรักษาเสถียรภาพราคากุ้ง 63 ช่วยเกษตรกร 4,590 คน ตั้งแต่ พค.- กค.63 หวังช่วยดันอุตสาหกรรมกุ้งทะเลให้ฟื้นจากวิกฤต COVID – 19
กระทรวงเกษตรฯ ของบรัฐบาล 1.8 พันล้าน เดินหน้าโครงการรักษาเสถียรภาพราคากุ้ง 63
เกษตรกรผู้เลี้ยงกุ้ง ได้เฮ!! กระทรวงเกษตรฯ เดินหน้าของบรัฐบาล กว่า 1.8 พันล้าน อนุมัติโครงการรักษาเสถียรภาพราคากุ้ง 63 ช่วยเกษตรกร 4,590 คน ตั้งแต่ พค.- กค.63 หวังช่วยดันอุตสาหกรรมกุ้งทะเลให้ฟื้นจากวิกฤต COVID – 19
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การแพร่ระบาดเชื้อไวรัสโคโรนา 2019 (COVID - 19) จนทําให้หลายประเทศมีการประกาศปิดพรหมแดน ทําให้เกิดผลกระทบด้านเศรษฐกิจและสังคม โดยเฉพาะภาคอุตสาหกรรม ธุรกิจการค้าต้องหยุดชะงักได้รับผลกระทบตลอดสายการผลิต ซึ่งภาคอุตสาหกรรมการเพาะเลี้ยงกุ้งทะเล ได้แก่ กุ้งแวนนาไมและกุ้งกุลาดํา ซึ่งเป็นธุรกิจหลักของภาคการเพาะเลี้ยงสัตว์น้ําของประเทศไทย ที่มีสัดส่วนถึงร้อยละ 70 และมีมูลค่าการส่งออกรวมธุรกิจต่อเนื่องไม่น้อยกว่าแสนล้านบาทก็ได้รับผลกระทบนี้เช่นกัน ประกอบกับประเทศผู้นําเข้ากุ้งทะเลจากประเทศไทยรายใหญ่ 3 อันดับแรก คือ สหรัฐอเมริกา ร้อยละ 28 ญี่ปุ่น ร้อยละ 25 และสาธารณรัฐประชาชนจีน ร้อยละ 19 เป็นประเทศที่ได้รับผลกระทบและมีความเสียหายอย่างหนักจากวิกฤตโรคระบาดนี้
“กระทรวงเกษตรและสหกรณ์ โดยกรมประมง ตระหนักถึงปัญหาที่อาจส่งกระทบวงกว้างสู่ทุกส่วนในภาคอุตสาหกรรมกุ้งทะเล ตลอดจนคณะกรรมการขับเคลื่อนอุตสาหกรรมกุ้งไทย จึงได้มีมติในคราวประชุมคณะกรรมการฯ ครั้งที่ 1/2563 เมื่อวันที่ 9 เมษายน 2563 ที่ผ่านมา เห็นชอบให้กรมประมงดําเนินโครงการรักษาเสถียรภาพราคากุ้งปี 2563 โดยมีวัตถุประสงค์ เพื่อช่วยเหลือภาคอุตสาหกรรมกุ้งทะเลจากผลกระทบของการแพร่ระบาดเชื้อไวรัส COVID – 19 ให้สามารถรักษาฐานการผลิตกุ้งทะเลและอาชีพของทุกภาคส่วนที่เกี่ยวข้องให้คงได้อย่างมั่นคง และรักษาเสถียรภาพราคากุ้งทะเลให้เกิดความเป็นธรรมต่อเกษตรกรผู้เลี้ยงกุ้งทะเล เป็นการช่วยเหลือผู้เกี่ยวข้องทั้งเกษตรกรผู้เพาะเลี้ยง ผู้ผลิตลูกพันธุ์ ผู้ค้าปัจจัยการผลิต ห้องเย็น โรงงานแปรรูปสัตว์น้ําและผู้ส่งออก”
นายอลงกรณ์กล่าวต่อไปว่า ทั้งนี้ โครงการรักษาเสถียรภาพราคากุ้งปี 2563 ตั้งเป้าหมาย ปริมาณผลผลิตกุ้งทะเลที่ห้องเย็นรับซื้อจากเกษตรกร 45,900 ตัน เฉลี่ยเดือนละประมาณ 15,300 ตัน ประกอบด้วย กุ้งแวนนาไม 45,000 ตัน เฉลี่ยเดือนละ 15,000 ตัน และกุ้งกุลาดํา 900 ตัน เฉลี่ยเดือนละประมาณ 300 ตัน จํานวนเกษตรกรที่เข้าร่วมโครงการไม่น้อยกว่า 4,590 คน และจํานวนห้องเย็นและโรงงานแปรรูปที่เข้าร่วมโครงการไม่น้อยกว่า 20 โรง ดําเนินงานในจังหวัดที่เป็นแหล่งเพาะเลี้ยงกุ้งทะเล และมีระยะเวลาดําเนินการ 3 เดือน ตั้งแต่เดือนพฤษภาคม - กรกฎาคม 2563
“ โดยในการดําเนินการครั้งนี้จะขออนุมัติการจัดสรรงบประมาณจากรัฐบาลโดยเร่งด่วน วงเงินไม่เกิน 2,000 ล้านบาท แบ่งเป็น ค่าชดเชยส่วนต่างด้านราคาซื้อขายกับราคาเป้าหมายนําตลาด ค่าใช้จ่ายในการตรวจวิเคราะห์สารตกค้างในกุ้งทะเล ค่าบริหารจัดการโครงการฯ” นายอลงกรณ์กล่าว
รัฐบาลไทย-ข่าวทำเนียบรัฐบาล-กรุงไทยงดให้บริการบัตรเคทีบีฟลีทการ์ดชั่วคราว 18 และ19 มี.ค.นี้ เวลา 00.01 – 03.30 น.
วันพฤหัสบดีที่ 16 มีนาคม 2560
กรุงไทยงดให้บริการบัตรเคทีบีฟลีทการ์ดชั่วคราว 18 และ19 มี.ค.นี้ เวลา 00.01 – 03.30 น.
ธนาคารกรุงไทยกําหนดปิดให้บริการระบบงานเคทีบีฟลีทการ์ดชั่วคราว ในวันเสาร์ที่ 18 มีนาคม และวันอาทิตย์ที่ 19 มีนาคม ระหว่างเวลา 00.01-03.30 น.
ฝ่ายสื่อสารองค์กรและภาพลักษณ์ ธนาคารกรุงไทย แจ้งว่า ธนาคารกําหนดปิดให้บริการระบบงานเคทีบีฟลีทการ์ดชั่วคราว ในวันเสาร์ที่ 18 มีนาคม และวันอาทิตย์ที่ 19 มีนาคม ระหว่างเวลา 00.01-03.30 น. เพื่อยกระดับการให้บริการและเพิ่มประสิทธิภาพระบบงาน ซึ่งจะส่งผลให้ผู้ถือบัตรเคทีบีฟลีทการ์ด และบัตรเงินสดเติมน้ํามัน ไม่สามารถใช้บริการ ณ สถานีบริการน้ํามัน และก๊าซ ปตท. บางจาก เอสโซ่ และพีที ในช่วงเวลาดังกล่าว ธนาคารขออภัยในความไม่สะดวก สอบถามเพิ่มเติมที่ KTB Call Center หมายเลข 02 111 1111
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-ครม.เห็นชอบแผนการศึกษาแห่งชาติ พ.ศ.2560-2579
วันพุธที่ 15 มีนาคม 2560
ครม.เห็นชอบแผนการศึกษาแห่งชาติ พ.ศ.2560-2579
ผลการประชุมคณะรัฐมนตรี เมื่อวันอังคารที่ 14 มีนาคม 2560 ในส่วนที่เกี่ยวข้องกับกระทรวงศึกษาธิการ คือ เห็นชอบ (ร่าง) แผนการศึกษาแห่งชาติ พ.ศ.2560-2579
ดร.กมล รอดคล้าย เลขาธิการสภาการศึกษา และโฆษกกระทรวงศึกษาธิการเปิดเผยว่าคณะรัฐมนตรีมีมติเห็นชอบ (ร่าง) แผนการศึกษาแห่งชาติ พ.ศ. 2560-2579 และให้หน่วยงานที่เกี่ยวข้องใช้เป็นกรอบแนวทางในการพัฒนาการศึกษาในช่วงระยะเวลาดังกล่าวต่อไป
ทั้งนี้ให้กระทรวงศึกษาธิการและหน่วยงานที่เกี่ยวข้องเร่งดําเนินการตามแผนฯ และมีการติดตามและประเมินผลเป็นระยะ ๆเพื่อให้สามารถปรับปรุงแนวทางการดําเนินการให้สอดคล้องกับสถานการณ์ที่อาจมีการเปลี่ยนแปลงในอนาคตทั้งด้านเศรษฐกิจสังคม วัฒนธรรม สิ่งแวดล้อม และเทคโนโลยีรวมทั้งสร้างความเข้าใจให้แก่ทุกภาคส่วนอย่างถูกต้อง ชัดเจน และให้สํานักเลขาธิการคณะรัฐมนตรีแจ้งเรื่อง (ร่าง)แผนการศึกษาแห่งชาติพ.ศ.2560-2579 ให้คณะกรรมการเตรียมการยุทธศาสตร์ชาติทราบ เพื่อใช้เป็นข้อมูลประกอบการพิจารณาดําเนินการเกี่ยวกับการเตรียมการยุทธศาสตร์ในส่วนที่เกี่ยวข้องต่อไป
(ร่าง)แผนการศึกษาแห่งชาติ พ.ศ.2560-2579มีวัตถุประสงค์เพื่อพัฒนาระบบและกระบวนการจัดการศึกษาที่มีคุณภาพและมีประสิทธิภาพเพื่อพัฒนาคนไทยให้เป็นพลเมืองดีมีคุณลักษณะ ทักษะ และสมรรถนะที่สอดคล้องกับบทบัญญัติของรัฐธรรมนูญแห่งราชอาณาจักรไทย พระราชบัญญัติการศึกษาแห่งชาติ และยุทธศาสตร์ชาติ ตลอดจนเพื่อพัฒนาสังคมไทยให้เป็นสังคมแห่งการเรียนรู้ และคุณธรรม จริยธรรม รู้รักสามัคคี และร่วมมือผนึกกําลังมุ่งสู่การพัฒนาประเทศอย่างยั่งยืนตามหลักปรัชญาของเศรษฐกิจพอเพียง และเพื่อนําประเทศไทยก้าวข้ามกับดักประเทศที่มีรายได้ปานกลาง และความเหลื่อมล้ําภายในประเทศลดลง
โดยมี 6 ยุทธศาสตร์หลักที่สําคัญดังนี้
ยุทธศาสตร์ที่ 1การจัดการศึกษาเพื่อความมั่งคงของสังคมและประเทศชาติ
ยุทธศาสตร์ที่ 2การผลิตและพัฒนากําลังคนการวิจัยและนวัตกรรมเพื่อสร้างขีดความสามารถในการแข่งขันของประเทศ
ยุทธศาสตร์ที่ 3การพัฒนาศักยภาพคนทุกช่วงวัยและการสร้างสังคมแห่งการเรียนรู้
ยุทธศาสตร์ที่ 4การสร้างโอกาส ความเสมอภาค และความเท่าเทียมทางการศึกษา
ยุทธศาสตร์ที่ 5การจัดการศึกษาเพื่อสร้างเสริมคุณภาพชีวิตที่เป็นมิตรกับสิ่งแวดล้อม
ยุทธศาสตร์ที่ 6การพัฒนาประสิทธิภาพของระบบบริหารจัดการศึกษา
รัฐบาลไทย-ข่าวทำเนียบรัฐบาล-สธ .กำชับรพ. ภาคเหนือ อีสาน ใต้ เสี่ยงน้ำท่วมจากฝนตกหนักสัปดาห์หน้า เตรียมพร้อมดูแลประชาชน
วันอาทิตย์ที่ 18 มิถุนายน 2560
สธ .กําชับรพ. ภาคเหนือ อีสาน ใต้ เสี่ยงน้ําท่วมจากฝนตกหนักสัปดาห์หน้า เตรียมพร้อมดูแลประชาชน
กระทรวงสาธารณสุข กําชับให้โรงพยาบาลพื้นที่เสี่ยงน้ําท่วมภาคเหนือ ตะวันออกเฉียงเหนือ และภาคใต้ฝั่งตะวันตก เตรียมแผนป้องกันน้ําท่วมสถานบริการจากฝนตกหนัก 18 – 23 มิถุนายน 2560 พร้อมแผนการจัดบริการผู้ป่วย การตรวจรักษานอกโรงพยาบาล และหน่วยแพทย์เคลื่อนที่ ประ
นพ.สุวรรณชัย วัฒนายิ่งเจริญชัย รองปลัดกระทรวงสาธารณสุข ในฐานะประธานศูนย์ปฏิบัติการภาวะฉุกเฉิน (EOC)ด้านการแพทย์และสาธารณสุข ให้สัมภาษณ์เกี่ยวกับการรับมือกับภาวะฝนตกหนัก ในช่วงวันที่ 18 – 23 มิถุนายน 2560 ในบางพื้นที่ของภาคเหนือ ตะวันออกเฉียงเหนือ และภาคใต้ฝั่งตะวันตกตามประกาศ กรมอุตุนิยมวิทยา ว่า ได้กําชับให้โรงพยาบาลในพื้นที่เสี่ยงภัยน้ําท่วม ที่ตั้งอยู่ในที่ลุ่ม ริมแม่น้ํา และเส้นทางน้ําไหลผ่าน ติดตามสถานการณ์อย่างใกล้ชิด พร้อมทั้งเตรียมแผนป้องกันน้ําท่วมโรงพยาบาล ทําความสะอาด ท่อระบายน้ํา จัดเตรียมกระสอบทราย เครื่องสูบน้ํา สํารองน้ํามัน และเตรียมขนย้ายอุปกรณ์ทางการแพทย์ ยา-เวชภัณฑ์ไว้ ที่ปลอดภัย สํารองออกซิเจน อาหารและน้ําสําหรับผู้ป่วย สํารวจระบบสํารองไฟฟ้า ให้พร้อมใช้งานหากไฟดับ และเตรียมแผนการจัดบริการประชาชนในภาวะน้ําท่วม เช่น การขนย้ายผู้ป่วยในโรงพยาบาล การส่งต่อผู้ป่วย รวมทั้งการจัดหน่วยบริการตรวจรักษานอกโรงพยาบาล กรณีน้ําท่วมโรงพยาบาลหรือท่วมเส้นทางประชาชนเดินทางเข้าออกลําบาก ไม่ให้ส่งผลกระทบต่อการให้บริการประชาชน ซึ่งจากการสํารวจพบว่าโรงพยาบาลที่เคยมีปัญหาน้ําท่วม ได้เตรียมความพร้อมรองรับไว้แล้ว
นอกจากนี้ ให้สํานักงานสาธารณสุขจังหวัด/โรงพยาบาลทุกแห่ง สํารวจกลุ่มเสี่ยงที่จะได้รับผลกระทบจากน้ําท่วม ได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอดในความรับผิดชอบ โดยพิจารณาจัดยาที่ต้องกินหรือใช้เป็นประจําทุกวัน ไม่ให้ขาดยาตลอดเวลา รวมทั้งจัดทีมหน่วยแพทย์เคลื่อนที่ พร้อมออกไปให้การดูแลรักษาอย่างต่อเนื่องถึงบ้าน
หากประชาชนอยู่ในบริเวณที่มีน้ําท่วมหรือจะเดินทางไปในบริเวณที่มีน้ําท่วม ควรยึดหลัก “3 ห้าม 2 ให้” เพื่อป้องกันการจมน้ํา ดังนี้ 3 ห้าม คือ 1.ห้ามหาปลา/เก็บผัก ในช่วงน้ําไหลหลาก 2.ห้ามดื่มสุราแล้วลงเล่นน้ํา และ 3.ห้ามเด็กเล็กลงเล่นน้ํา เพราะน้ําอาจไหลแรงทําให้เด็กพลัดตกหรือถูกน้ําพัดได้ ส่วน 2 ให้ คือ 1.ให้สวมเสื้อชูชีพ หรือนําอุปกรณ์ที่ลอยน้ําได้ติดตัวไปด้วย เช่น ถังแกลลอน/ขวดน้ําพลาสติกเปล่าปิดฝา และ 2.ให้เดินทางเป็นกลุ่ม เพื่อช่วยเหลือกันเวลาฉุกเฉิน ประชาชนเจ็บป่วยฉุกเฉินโทรขอความช่วยเหลือ 1669 ตลอด 24 ชั่วโมง
******************************************* 18 มิถุนายน 2560
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้หน่วยงานที่เกี่ยวข้องพิจารณาหาแนวทางแก้ไขปัญหาน้ำท่วมถนนสุขุมวิท
วันอังคารที่ 29 สิงหาคม 2560
นายกรัฐมนตรีสั่งการให้หน่วยงานที่เกี่ยวข้องพิจารณาหาแนวทางแก้ไขปัญหาน้ําท่วมถนนสุขุมวิท
นายกรัฐมนตรีสั่งการให้หน่วยงานที่เกี่ยวข้องพิจารณาหาแนวทางแก้ไขปัญหาน้ําท่วมถนนสุขุมวิท
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชา 1 ทําเนียบรัฐบาล พลเอก ประยุทธ์ จันทร์โอชากล่าวภายหลังการประชุมคณะรัฐมนตรีว่า วันนี้ได้สั่งการให้มีการพิจารณาหาเเนวทางแก้ไขปัญหาฝนตกเเล้วเกิดน้ําท่วมที่ถนนสุขุมวิท ซึ่งจะมีการทําทางระบายน้ําเพื่อนําไปไว้แหล่งเก็บน้ํา โดยปกติก็มีทางเบี่ยงทางเลี่ยงอยู่เเล้ว ต้องไปดูว่าต่อไปจะทําอย่างไร เพราะคนใช้ถนนสุขุมวิทเยอะมาก ทั้งนี้ กระทรวงมหาดไทยเเละกระทรวงคมนาคมกําลังศึกษาวิธีอยู่
นายกรัฐมนตรีกล่าวต่อไปว่า สําหรับการสร้างเเก้มลิงเเละทํานบกั้นน้ํานั้น ได้มอบหมายให้กระทรวงเกษตรและสหกรณ์พร้อมด้วยกระทรวงทรัพยากรธรรมชาติและสิ่งแวดล้อมศึกษาไม่ให้กระทบพื้นที่ป่า เเละไม่ผิดกฎหมายสิ่งเเวดล้อม อาจมีการขยับเลื่อนลงมาเพื่อไม่ให้เสียหายต่อป่า เเต่อาจจะเก็บน้ําได้น้อยไปบ้าง
นายกรัฐมนตรีกล่าวว่า “ผมพยายามจะทําให้ได้ในปี 2561 เเต่ต้องการความร่วมมือจากประชาชน ผมไม่ได้โทษประชาชนเพราะเขายากจน อยู่ในพื้นที่ฝนเเล้ง น้ําท่วมมานาน ว่าจะขุดลอกคลองก็ติดสิ่งเเวดล้อม จะทําให้ระบบนิเวศเสียหาย เเล้วจะทําอย่างไร ผมก็เหนื่อยใจ จะสร้างเขื่อนขุดคลองก็ไม่ได้ เเต่อยากให้รัฐบาลแก้น้ําท่วมฝนเเล้ง นี่คือความยากง่ายของการทํางานของรัฐบาล”
---------------------------------------------------------------
รัฐบาลไทย-ข่าวทำเนียบรัฐบาล- กระทรวงยุติธรรม โดยกรมบังคับคดี จัดโครงการเผยแพร่แนวคิดการศึกษาผลกระทบ ด้านการผลักดันทรัพย์สินของกรมบังคับคดีต่อระบบเศรษฐกิจไทย
วันพฤหัสบดีที่ 2 กุมภาพันธ์ 2560
กระทรวงยุติธรรม โดยกรมบังคับคดี จัดโครงการเผยแพร่แนวคิดการศึกษาผลกระทบ ด้านการผลักดันทรัพย์สินของกรมบังคับคดีต่อระบบเศรษฐกิจไทย
นางสาวรื่นวดี สุวรรณมงคล อธิบดีกรมบังคับคดี เป็นประธานเปิดโครงการเผยแพร่แนวคิดการศึกษาผลกระทบด้านการผลักดันทรัพย์สินของกรมบังคับคดีต่อระบบเศรษฐกิจไทย
เมื่อวันพฤหัสบดีที่ ๒ กุมภาพันธ์ ๒๕๖๐ เวลา ๐๙.๑๕ น.
นางสาวรื่นวดี สุวรรณมงคล อธิบดีกรมบังคับคดี
เป็นประธานเปิดโครงการเผยแพร่แนวคิดการศึกษาผลกระทบ
ด้านการผลักดันทรัพย์สินของกรมบังคับคดีต่อระบบเศรษฐกิจไทย
เพื่อศึกษาวิเคราะห์ผลทวีคูณ (Multiplier Effect) ของกรมบังคับคดีด้านการผลักดันทรัพย์สิน
ต่อการเติบโตทางเศรษฐกิจของประเทศไทย ทั้งทางตรงและทางอ้อม
พร้อมทั้งสร้างเกณฑ์ดัชนีตัวชี้วัดการบังคับคดี (Enforcement Index) ที่มีผลต่อระบบเศรษฐกิจของประเทศไทย
ตลอดจนเป็นการสร้างความรับรู้เกี่ยวกับผลกระทบด้านการผลักดันทรัพย์สินของกรมบังคับคดี
ต่อระบบเศรษฐกิจไทย เพื่อพัฒนาสู่การเป็นศูนย์กลาง
การพัฒนาองค์ความรู้ด้านบังคับคดีในระดับอาเซียนต่อไป
โดยมี ผู้บริหารกรมบังคับคดี ผู้แทนจากสถาบันการเงิน สถาบันการศึกษา
รวมทั้งหน่วยงานภาครัฐ เอกชน สื่อมวลชน ตลอดจนประชาชนทั่วไป เข้าร่วมฯ
ณ โรงแรม เดอะ เบอร์เคลี่ ประตูน้ํา กรุงเทพมหานคร
นอกจากนี้ ภายในงานยังได้รับเกียรติจากวิทยากรผู้ทรงคุณวุฒิอภิปราย
ในหัวข้อ เรื่อง “บทบาทธุรกิจอสังหาริมทรัพย์กับระบบเศรษฐกิจไทย”
โดยนางสาวบัณฑรโฉม แก้วสะอาด ที่ปรึกษาด้านเศรษฐกิจการคลัง
จากสํานักงานเศรษฐกิจการคลัง กระทรวงการคลัง
และการอภิปรายเกี่ยวกับกรอบแนวคิดและการจัดทําข้อมูลผลกระทบด้านการบังคับคดีต่อระบบเศรษฐกิจไทย
โดยรองศาสตราจารย์ ดร.ชโยดม สรรพศรี และคณะวิทยากรผู้ทรงคุณวุฒิจากจุฬาลงกรณ์มหาวิทยาลัย
รัฐบาลไทย-ข่าวทำเนียบรัฐบาล-กระทรวงอุตสาหกรรม งดรับ งดให้ ของขวัญ/กระเช้า NO GIFT POLICY
วันพฤหัสบดีที่ 6 ธันวาคม 2561
กระทรวงอุตสาหกรรม งดรับ งดให้ ของขวัญ/กระเช้า NO GIFT POLICY
นายพสุ โลหารชุน ปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คกก.ควบคุมเครื่องดื่มแอลกอฮอล์ เร่งหาแนวทางป้องกันเยาวชนเข้าถึงเครื่องดื่มแอลกอฮอล์
วันพุธที่ 13 ธันวาคม 2560
คกก.ควบคุมเครื่องดื่มแอลกอฮอล์ เร่งหาแนวทางป้องกันเยาวชนเข้าถึงเครื่องดื่มแอลกอฮอล์
คณะกรรมการควบคุมเครื่องดื่มแอลกอฮอล์ เร่งหาแนวทางป้องกันเยาวชนจากการเข้าถึงเครื่องดื่มแอลกอฮอล์โดยง่าย มอบกระทรวงสาธารณสุข แก้ไขร่างประกาศสํานักนายกรัฐมนตรี เกี่ยวกับการควบคุมวิธีการจําหน่ายเครื่องดื่มแอลกอฮอล์ และสถานที่จําหน่ายที่เยาวชนเข้าถึงง่าย ให้
บ่ายวันนี้ (13 ธันวาคม 2560) ที่กระทรวงสาธารณสุข จ.นนทบุรี นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ได้รับมอบหมายจากศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้เป็นประธานการประชุมคณะกรรมการควบคุมเครื่องดื่มแอลกอฮอล์ ครั้งที่ 1/2560 และให้สัมภาษณ์ว่า คณะกรรมการฯ ได้ร่วมกันพิจารณาและเห็นด้วยกับหลักการของร่างประกาศสํานักนายกรัฐมนตรี เกี่ยวกับการควบคุมวิธีการจําหน่ายเครื่องดื่มแอลกอฮอล์ และสถานที่จําหน่ายที่เยาวชนเข้าถึงง่าย เนื่องจากพบว่าเยาวชนมีแนวโน้มดื่มเครื่องดื่มแอลกอฮอล์เพิ่มขึ้นทุกปีมาตรการที่สําคัญคือการป้องกันเด็กอายุ ต่ํากว่า 20 ปี เข้าถึงเครื่องดื่มแอลกอฮอล์โดยง่าย เพื่อป้องกันปัญหาและผลกระทบด้านสังคม เศรษฐกิจ สุขภาพ อุบัติเหตุ และอาชญากรรมที่จะตามมา เป็นไปตามเจตนารมณ์แห่งการควบคุมเครื่องดื่มแอลกอฮอล์ของพระราชบัญญัติควบคุมเครื่องดื่มแอลกอฮอล์ พ.ศ.2551 โดยให้นําไปปรับปรุงแก้ไขตามคําแนะนําของคณะกรรมการฯ เพิ่มคํานิยามที่เกี่ยวข้องให้ชัดเจน ให้ถูกต้องครบถ้วน ง่ายต่อการบังคับใช้กฎหมาย และนําเสนอในการประชุมครั้งต่อไปในเดือนมีนาคม 2561
นายแพทย์ธวัชกล่าวต่อว่า สําหรับในช่วงเทศกาลปีใหม่ 7 วันอันตราย กระทรวงสาธารณสุข มีมาตรการอยู่แล้ว เน้นมาตรการลดการบาดเจ็บและเสียชีวิตจากการจราจร ซึ่งสาเหตุสําคัญคือการดื่มเครื่องดื่มแอลกอฮอล์ โดยจะดําเนินการมาตรการต่างๆ เข้มข้นมากขึ้น โดยเฉพาะการสร้างความตระหนักแก่ประชาชนถึงความสูญเสียที่จะตามมาจากการดื่มเครื่องดื่มแอลกอฮอล์
************************************* 13 ธันวาคม 2560
รัฐบาลไทย-ข่าวทำเนียบรัฐบาล-ปลัดกระทรวงยุติธรรมให้การต้อนรับอธิบดีกรมความร่วมมือระหว่างประเทศ คณะกรรมาธิการกำกับและดูแลแห่งชาติของสาธารณรัฐประชาชนจีน พร้อมคณะ ในโอกาสเข้าเยี่ยมคารวะและหารือข้อราชการร่วมกัน
วันพฤหัสบดีที่ 5 กันยายน 2562
ปลัดกระทรวงยุติธรรมให้การต้อนรับอธิบดีกรมความร่วมมือระหว่างประเทศ คณะกรรมาธิการกํากับและดูแลแห่งชาติของสาธารณรัฐประชาชนจีน พร้อมคณะ ในโอกาสเข้าเยี่ยมคารวะและหารือข้อราชการร่วมกัน
ปลัดกระทรวงยุติธรรมให้การต้อนรับอธิบดีกรมความร่วมมือระหว่างประเทศ คณะกรรมาธิการกํากับและดูแลแห่งชาติของสาธารณรัฐประชาชนจีน พร้อมคณะ ในโอกาสเข้าเยี่ยมคารวะและหารือข้อราชการร่วมกัน
ในวันพฤหัสบดีที่ ๕ กันยายน ๒๕๖๒ เวลา ๑๓.๓๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับฯพณฯ เอกอัครราชทูต ลา อี้ฝาน (H.E Amb. La Yifan) อธิบดีกรมความร่วมมือระหว่างประเทศ คณะกรรมาธิการกํากับและดูแลแห่งชาติของสาธารณรัฐประชาชนจีน พร้อมคณะ ในโอกาสเข้าเยี่ยมคารวะและหารือข้อราชการร่วมกัน
รัฐบาลไทย-ข่าวทำเนียบรัฐบาล-นายกรัฐมนตรีเผยขออย่ากังวลกับการทำงานของคณะกรรมการ ป.ย.ป ขอให้เวลาให้คณะกรรมการทำงาน และให้รับฟังข้อสรุปของคณะกรรมการแต่ละคณะ
วันพุธที่ 15 กุมภาพันธ์ 2560
นายกรัฐมนตรีเผยขออย่ากังวลกับการทํางานของคณะกรรมการ ป.ย.ป ขอให้เวลาให้คณะกรรมการทํางาน และให้รับฟังข้อสรุปของคณะกรรมการแต่ละคณะ
นายกรัฐมนตรีเผยขออย่ากังวลกับการทํางานของคณะกรรมการ ป.ย.ป ขอให้เวลาให้คณะกรรมการทํางาน และให้รับฟังข้อสรุปของคณะกรรมการแต่ละคณะ
วันนี้ (14 กุมภาพันธ์ 2560) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการทํางานคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง (ป.ย.ป) ว่า อย่าไปกังวลกันมาก ผลงานทั้งหมดต้องออกมาสู่รัฐบาล คณะรัฐมนตรี และคณะรักษาความสงบแห่งชาติ เพราะ ป.ย.ป. ก็คือ คณะรัฐมนตรีเพียงแต่มีการรับฟังความคิดเห็นจากข้างนอกมาด้วย ซึ่งมีประเด็นจากหลายกลุ่มหลายฝ่ายที่จะต้องมาเพิ่มเติมในคณะกรรมการทั้ง 4 คณะ จึงมีข้อสรุปมาก ทั้งนี้ คงต้องลงในรายละเอียด สิ่งที่พูดมาทั้งหมดจะทําอย่างไร ในส่วนของรัฐบาลได้ทําอยู่แล้วหลายประเด็น ซึ่งก็มีหลายปัญหาที่ซ้ําซ้อน ทั้งความขัดแย้ง กฎหมายที่ไม่ทันสมัย ต้องแก้ทั้งหมด เช่น ปัญหาการทําประมงผิดกฎหมาย แค่เรื่องเดียวก็ต้องออกกฎหมาย 90 ฉบับ นอกจากนี้ยังมีเรื่องที่ดิน เศรษฐกิจ การยกระดับอาชีพ และรายได้ เพื่อลดความเหลื่อมล้ํา ดูแลทุกภาคส่วน
นายกรัฐมนตรีกล่าวว่า อย่าไปรู้ลอย ๆ ไม่เช่นนั้นก็จะถามลอย ๆ กันทั้งวัน ตนก็ตอบได้ทั้งวัน ท่านต้องรู้ให้ลึก และดูปัญหาอยู่ตรงไหน ถ้าคิดแบบนี้ก็จะตอบได้มาก แต่ถ้าถามลอย ๆ ตนก็ตอบลอย ๆ เพราะไม่ลงรายละเอียดมาก ซึ่งมันไม่ได้ มันต้องไปด้วยกัน ช่วยตนในการปฏิรูปเดินยุทธศาสตร์ชาติ เพราะสิ่งเหล่านี้มีกระทบต่อทุกคน วันข้างหน้ารัฐบาลไหนจะเข้ามาบริหารประเทศก็ยังไม่รู้ ใครจะเป็นรัฐบาล นักการเมืองคนไหน จะเข้ามาไม่มีใครรู้ จึงอยากให้ใช้โอกาสนี้ในการรับฟังว่าข้อสรุปของแต่ละคณะว่าอย่างไร โดยเฉพาะคณะปรองดอง
นายกรัฐมนตรีกล่าวต่อไปว่า ปัญหาบ้านเราคือการปรองดอง มันยากสําหรับประเทศเรา เพราะปรองดองในขณะที่เรามีการบังคับใช้กฎหมายอย่างเต็มรูปแบบเขาบอกว่ามันค่อนข้างยาก แต่ผมจะทําให้ได้ ซึ่งผมก็ละเว้นกฎหมายไม่ได้ หรือทุกคนอยากให้ปรองดองโดยการละเว้นกฎหมาย ถ้าทําอย่างนั้นกฎหมายจะเสียหายหลายฉบับ คนอื่นก็จะรู้สึกไม่ได้รับความเป็นธรรม ผมได้อ่านหนังสือหนังสือหลักคิดในการปฏิรูปประเทศไทย เขียนเหตุการณ์ตั้งแต่ปี 2553 หนังสือของหมอประเวศ วะสี ราษฎรอาวุโส และหนังสือของนายคณิต ณ นคร รวมถึงหนังสือนายเอนก เหล่าธรรมทัศน์ และอีกหลายคณะ อ่านแล้วเรียบเรียงออกมา ใกล้เคียงกับสิ่งที่ผมคิด และผมก็เติมไปนิดหน่อย เพื่อให้เกิดความเข้าใจมากยิ่งขึ้น สรุปได้มา 13 ข้อ ถือเป็นการที่คณะทํางานทั้ง 4 คณะ จะนําไปใช้เป็นแนวคิด จะถูกหรือผิดไปคิดเอาเอง และสร้างความรับรู้กับประชาชนด้วย
---------------------------------------------